cyanic-selkie/wikianc huggingface dataset:
Ted Ligety
Karriere
I VM i alpint 2013 tok han tre gull, i super-G, superkombinasjon og storslalåm. Ligety er dermed én av fem mannlige alpinister som har vunnet tre eller flere gull i samme VM. De andre er Émile Allais (1937), Stein Eriksen (1954), Toni Sailer (1956 og 1958) og Jean Claude Killy (1968).
I OL 2014 i Sotsji tok han sitt andre OL-gull da han gikk til topps i storslalåm foran Steve Missillier og Alexis Pinturault.
I VM i alpint 2015 i Beaver Creek tok han sitt tredje VM-gull i storslalåm på rad, og sitt femte VM-gull totalt.
I sesongene 2007/2008, 2009/2010, 2010/2011, 2012/13 og 2013/14 vant han storslalåmcupen sammenlagt.
Dehydroepiandrosteron
Dehydroepiandrosteron (DHEA) er et naturlig forekommende steroidhormon. DHEA produseres i hovedsak i binyrebarken, men også i mindre mengder i testikler, eggstokker, fettvev og i hjernen. DHEA har androgene egenskaper, det er antatt dette skyldes at DHEA er en forløper for kjønnshormoner, blant annet testosteron. I blod finnes DHEA vesentlig i sulfatform, DHEA-S.
Konsentrasjonen av DHEA er størst like etter fødselen, og produksjonen når en ny topp like før puberteten. Deretter er det en jevn nedgang i DHEA-nivåene resten av livet, og dette har vært knyttet til den naturlige aldringsprosessen. DHEA har derfor blitt markedsført som kosttilskudd mot aldring. Blant de postulerte effektene er forebyggende virkning mot kardiovaskulær sykdom, diabetes, dyslipidemi og overvekt.
In vitro er det påvist gunstige effekter av DHEA på endotelfunksjon, det er antatt at disse effektene er mediert via en egen DHEA-reseptor som stimulerer utskillelse av nitrogenmonoksid (NO). NO har kardilaterende effekt, og en kan tenke seg at dette kan redusere blodtrykket. Imidlertid ser det ut til at DHEA øker makrofagaktiviteten og gir økt dannelse av skumceller i arterievegg. Resultatet kan være økt hypertensjon på grunn av økt aterogenese. Populasjonsbaserte studier viser at DHEA-S nivåer i serum er positivt korrelert til blodtrykk, særlig systolisk.
Neue Wache
Neue Wache er en bygning ved Unter den Linden i Berlin og Tysklands sentrale minnested for krigens og voldens ofre. Bygningen ble oppført av den prøyssiske kong Fredrik Vilhelm III mellom 1816 og 1818 som vakthus og monument for de falne i Napoleonskrigene.
Dehydroepiandrosteron
Til tross for at DHEA i stor grad har blitt brukt siden 1990-tallet er de anti-aldrende egenskapene dårlig dokumentert.
DHEAs rolle
Forenklet sett kan en se DHEA som et forstadie til kjønnshormoner som østrogen og testosteron. Variasjoner i DHEAS kan derfor også betraktes som en buffer, et slags reservoar når det gjelder kroppens evne til å produsere kjønnshormoner. det faktum at det også til dels produseres i hjernen antyder at det også spiller en rolle som nevrosteriod. Siden DHEA primært produseres i zona reticularis i binyrene hevdes det at DHEA spiller an aktiv rolle innen immun- og stressrespons. DHEA kan også ha flere aktive biologiske funksjoner.
Neue Wache
Opprinnelse
Bygningen er et av hovedverkene i tysk klassisisme, og ble tegnet av Karl Friedrich Schinkel. Det ble oppført i 1815 for å huse kompaniet som voktet Kong Fredrik Wilhelm III.
Dehydroepiandrosteron
Virkninger
Studier har vist at DHEA kan være nyttig for pasienter med systemisk lupus erythematosus. Studier bekrefter dette, samt en reduksjon av kolesterol og andre serum lipider ved bruk av DHEA.
Neue Wache
Opprinnelse
Etter Tysklands dannelse i 1871 var Neue Wache en ren seremoniell bygning. Det ble brukt som hovedbygning under markeringen av Wilhelm Is hundreårsdag i 1897. Det ble også brukt i mottak av utenlandske statsoverhoder som Keiser Franz-Josef II i 1900 og den britiske kong Edward VII i 1909. 1. august 1914 ble mobliseringsordren for første verdenskrig utropt der og det samme gjaldt demobiliseringsordren 11. november 1918. Bygningen ble frem til monarkiets ende i 1918 kalt «Haupt- und Königswache».
Dehydroepiandrosteron
Virkninger
Langvarig tilskudd av DHEA har vist seg å gi bedre humør og en bedring symptomer ved depresjon.
Omdiskuterte effekter Den biologiske effekten av dette hormonet på helse og sykdom er ikke fullt ut etablert og dokumentert. Det er antatt at et tilskudd av DHEA er bra for:
Neue Wache
Mellomkrigstid og nazisme
I 1931 ble det omdannet av Heinrich Tessenow til minnesmerke for de falne i første verdenskrig. Etter nazistenes maktovertagelse ble Neue Wache omtalt som Reichsehrenmal og nazistene arrangerte marsj foran det på Heldengedenktag hvert år i mars. Når en tysk general skulle gravlegges stanset alltid prosesjonen foran Neue Wache, og Hermann Göring ville så rope: «Feldherr du, geh ein in Walhall!»
I DDR-tiden
Bygningen ble nesten totalt ødelagt i løpet av den annen verdenkrig. Bygningen åpnet i 1960 etter en nesten tre års gjenoppbygging, som hadde vært ledet av Heinz Mahlan. Neue Wache ble nå innviet som Mahnmal für die Opfer des Faschismus und Millitarismus (Minnesmerke for fascismens og militarismens ofre). I 1969, i anledning tyveårsdagen for DDRs grunnleggelse, ble et glassprisme med en evig flamme satt inn i senter av hallen. Levningene av en ukjent tysk soldat og et ukjent offer fra konsentrasjonsleirene ble plassert i bygningen. Frem til gjenforeningen i 1990 stod det alltid to soldater fra Vaktregiment «Friedrich Engels» som æresvakter foran Neue Wache. Hver onsdag og lørdag klokken 14.30 ble det «store vaktskiftet» utført, noe som var en turistattraksjon.
Etter gjenforeningen i 1990
Siden Volkstrauertag i 1993 ble Neue Wache innviet som Zentrale Gedenkstätte der Bundesrepublik Deutschland für die Opfer von Krieg und Gewaltherrschaft, (Forbundsrepublikken Tysklands hovedminnesmerke for ofre for krig og voldsmakt).
Dehydroepiandrosteron
Biologisk alder
Alternativene ved et for lavt DHEA-nivå er enten å innta hormonet direkte, eller å stimulere den naturlige produksjonen ved en kombinasjon av stressreduksjon og behandling. Fra kinesisk medisin antydes det at både akupunktur og urtemedisin kan stimulere binyrene, og dermed gi en økt egenproduksjon av DHEA, selv om det ikke er noen dokumenterte studier som viser dette.
Neue Wache
Etter gjenforeningen i 1990
DDR-minnesmerket med den evige flamme ble fjernet og det indre rommet utformet av Tessenow ble rekonstruert. En forstørret kopi, laget av Harald Hacke, av skulpturen Mutter mit totem Sohn av Käthe Kollwitz, ble plassert der. Skulpturen er plassert rett under bygningens oculus og er således utsatt for regn, sne og kulde, noe som symboliserer siviles lidelse under den annen verdenskrig.
Dehydroepiandrosteron
Lovlighet
DHEA er ulovlig i Norge under straffeloven etter paragraf 234 om dopingovertredelse, i motsetning til mange andre land. Det kan medføre straff ved forsøk på import og flere har fått bøter og prikk på rulleblad uten å vite at det var forbudt for privatpersoner å importere stoffet.
Federico Fabian Peña
Federico Fabian Peña (født 1947) er en amerikansk jurist og politiker. Han var USAs transportminister fra 1993 til 1997 og energiminister fra 1997 til 1998.
Peña studerte til bachelorgrad ved University of Texas 1969 og juridisk embedseksamen 1972 ved The University of Texas School of Law. Han flyttet deretter til Colorado, hvor han begynte som praktiserende advokat. Peña ble folkevalgt på delstatsnivå for Colorados demokratiske parti i 1979, der han etterhvert ble opposisjonsleder. I 1983 ble han valgt til ordfører i Denver, den første av spansk-kulturell bakgrunn. Han ble gjenvalgt i 1987, og satt til 1991.
President Bill Clinton utnevnte Peña til transportminister fra 21. januar 1993, og deretter til energiminister fra 12. mars 1997. Der gjennomførte han USAs til da største privatisering ved salg av oljefeltene «Elk Hills» i California. Han forlot posten 30. juni 1998, og fikk jobb i investeringsfirmaet «Vestar».
Peña er far til tre barn: Nelia, Cristina, og Ryan Peña. Skilsmissen mellom Federico Peña og hans første kone, Ellen Hart Peña, ble fastslått den 10. september 2001. Federico Peña giftet seg med sin andre kone Cindy Velasquez den 2. september 2006.
.45 Colt
.45 Colt også kalt .45 Long Colt er en patron for revolver.
Historie
Patronen ble utviklet av US Army på Frankford Arsenal i 1872 til den berømte Colt Single Action Army Revolveren (Colt SAA). Den amerikanske hæren adopterte patronen i 1873 og var i bruk frem til 1877 da de skiftet til M1877 patronen som egentlig var en .45 Schofield. I 1902 ble patronen tatt opp igjen for en kort periode for bruk på Filippinene.
Den ble originalt ladet med 40 grains Svartkrutt og en 255 grains (16.5 gram) rundneset blykule. Senere ble kruttmengden redusert til 35 grains og til sist til 28 grains. 28 Grains svartkrutt ble brukt i 17 år, helt til røyksvakt krutt ble tatt i bruk rundt 1900. På 1870 tallet var dette en kraftig og presis patron, effektiv ut til ca. 50 meter. Den presterte hastigheter opp i mot 1000 fot per sekund, altså rundt 300 meter i sekundet.
I dag
I dag er .45 Colt en populær patron innen Westernskyting med bruk av kopier av Winchester bøylerifler og Colt revolvere produsert av firmaer som Uberti, Ruger og Pietta. Det lages også mer moderne våpen i .45 Colt, disse er mer solide både materielt og designmessig enn Toggle Link mekanismen i bøylerifler og Colt SAA kopier. .45 Colt kan i disse lades til meget høyt nivå, f.eks til jaktbruk og skyting på lengre hold som f.eks i grenen metallsilhuett.
I dag kalles patronen ofte .45 Long Colt; for å skille den i fra Smith & Wessons .45 Schofield, og senere .45 ACP som ble brukt i Colts selvladende pistoler.
Rossosj
Rossosj (russisk: Россошь) er en by i Voronezj oblast i Russland. Den ligger rundt 170 km sør for Voronezj.
Demografi
Befolkningsutvikling: ! År || Folketall || Kilde
Krigsminne
Eksempler på fysiske krigsminner er forsvarsanlegg, fangeleire, krigsskip og rasjoneringskort. Immaterielle krigsminner kan for eksempel være fortellinger og sanger fra krig og okkupasjon.
Hurtigløp på skøyter under Vinter-OL 1972 – 500 meter kvinner
500 meter kvinner var en øvelse i hurtigløp på skøyter under Vinter-OL 1972 og ble avholdt på Makomanai Open Stadium i Sapporo, Japan den 10. februar 1972.
29 utøvere fra 12 nasjoner deltok i øvelsen.
Rekorder
Før konkurransen var gjeldende verdensrekord og olympisk rekord:
Følgende nye verdensrekorder og olympiske rekorder ble satt under konkurransen:
Campestre da Serra
Campestre da Serra er en kommune i delstaten Rio Grande do Sul i sørregionen av Brasil.
Det italienske fotballmesterskapet 1898
Genoa vant finalen mot Internazionale Torino, mens FC Torinese og Ginnastica Torino ble slått ut i semifinalene.
Lake District
Lake District er en nasjonalpark i Storbritannia. Den ligger i Cumbria i England, og er det eneste sted i England hvor man finner høyde på over 3000 fot, det vil si drøyt 900 meter, over havnivå. Området ble populært som turmål på begynnelsen av det 19. århundre, da dikterne William Wordsworth, Samuel Taylor Coleridge og Robert Southey skrev om det. De tre ble kjent som Lake Poets.
Geografi
Området er omkring 55 km langt og bredt. Den siste istiden endte for omkring 15 000 år siden, og etterlot det landskapet man finner i parken, med brede U-formede daler og en rekke innsjøer (lakes) som har gitt navn til området. De høyestliggende områdene er steinete, mens man lenger ned finner myr med lyngvekst. Under tregrensen finnes gammel eikeskog side om side med furu som ble plantet ut i det 19. århundre. På grunn av mye nedbør i området er bakken ofte gjennomtrukket av vann.
Det høyeste punktet i parken, og i England, er Scafell Pike, med høyde på 978 moh.
Verdensarv
I 2017 ble kulturlandskapet i Lake District oppført på UNESCOs liste over verdensarv.
Ordnøkkelen
Ordnøkkelen er en tesaurus for kulturminnevern, opprettet og vedlikeholdt av Riksantikvaren.
Tesaurusen består av vel 4,000 termer (emneord), til bruk ved emneindeksering og søk i databaser. Termene i tesaurusen står i et hierarkisk forhold til hverandre, slik at de fleste termene har én overordnet term, og en del har én eller flere underordnete eller sideordnete termer.
Mange av termene er definert, med definisjoner som er hentet fra andre kilder (ordbøker, leksika eller annen faglitteratur), eller er utarbeidet hos Riksantikvaren.
Utvalget av termer gjenspeiler kulturminneforvaltningens behov for indeksering og gjenfinning i sine databaser, og utgjør derfor ikke en fullstendig ordliste for kulturminnevern.
Ordnøkkelen brukes som metadata i disse offentlig tilgjengelige databasene: Riksantikvarens vitenarkiv, Kulturminnebilder, Riksantikvarens bibliotek i BIBSYS Ask.
Warrick kullkraftverk
Warrick kraftverk er et kombinert gasskraftverk og kullkraftverk ved Newburgh i Warrick County, delstaten Indiana i det nordlig-sentrale USA. Det ligger ved Ohio River og har en installert produksjonskapasitet på 755 MW, fordelt på 4 blokker / turbiner. Dette er delstatens ellevte største termiske kraftverk målt etter installert produksjonseffekt.
Anlegget ble bygget ut i årene 1960–1970. Brenselkilden er bitumenøst kull og naturgass. Anleggets utslipp av CO2 i 2006 var på 6,19908 mill tonn.
Ved siden av ligger F. B. Culley kullkraftverk.
Ove Rullestad
Ove Rullestad (født 10. mars 1940 i Stavanger) er en norsk tidligere lektor og politiker (H) som var ordfører i Farsund kommune fra 1991 til 2003. Han hadde nesten 30 år i kommunepolitikken da han ga seg.
Rolf Aldag
Rolf Aldag (født 25. august 1968 i Beckum, Tyskland) er en tidligere tysk proffsyklist. Han syklet mesteparten av sin proffkarriere i Telekom/T-Mobile, og er en av dem som har syklet aller lengst for det tyske laget. Aldag deltok i Tour de France 10 ganger, og er dermed også en av dem som har deltatt flest ganger i verdens største sykkelritt.
I Tour de France 2003, da han nok for lengst var over toppen karrieremessig, kjørte han en av sine beste fjelletapper i Touren. Dette var på den syvende etappen da han kom med i et lite brudd på starten av dagen sammen med blant annet Richard Virenque. På praktisk talt hvert eneste fjell måtte Aldag slippe resten av gruppen, noe som normalt er et svakhetstegn. Imidlertid viste det seg at rutinerte Aldag bare satt sitt eget tempo og kjørte inn de andre over toppen. Da de kom til det siste fjellet satt Aldag i en tremannsgruppe, og også her ble han hektet tidlig av. Et stykke lengre opp i bakken nådde Aldag igjen fjellkongen Richard Virenque, som ledet etappen, og istedenfor å legge seg på hjul, så rykket Aldag direkte. Dessverre for Aldag ble han hentet av Virenque, men han klarte allikevel en svært solid andreplass på etappen, og overtok også andreplassen sammenlagt.
Før sesongen 2007 ble han sportsdirektør i T-Mobile Team som følge av oppryddingen blant rytterne og lagledelsen etter dopingskandalen i 2006.
24. mai 2007 innrømmet Aldag på en pressekonferranse å ha brukt EPO i flere år i sin aktive karriere.
Belgisk toppdivisjon i fotball 2002–2003
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Kvikkleire
Kvikkleire er en spesiell type leire som forekommer i Norge, Sverige, Finland, Russland, Canada og Alaska under marin grense. Dette er leire som er avsatt med en intern gitterstruktur i et marint miljø, deretter har salt blitt vasket ut av ferskt grunnvann etter at landområdene hevet seg etter siste istid. Når saltet som sørger for elektrostatiske bindinger mellom leirepartiklene er vasket bort, regnes leiren som kvikk.
Dannelse av kvikkleireskred
Dersom kvikkleire utsettes for belastning eller omrøring som følge av naturlig eller menneskelig påvirkning, kan gitterstrukturen i leirmassene kollapse og bli en flytende suppe i sitt eget porevann. Kvikkleireskred kan raskt forplante seg bakover i over store arealer og skredmaterialet kan flyte over betydelige distanser.
Svensk statistikk over kvikkleireskred viser økt hyppighet av skred i perioder når grunnvannsnivået stiger, men ingen økt hyppighet i regnværsperioder. Norges Geotekniske Institutt rådgir kommuner og grunneiere om fare for kvikkleireskred, og har utført risikokartlegging av kvikkleireområder i Norge på oppdrag for Norges vassdrags- og energidirektorat. International Centre for Geohazards utfører forskning på blant annet kvikkleireskred og forebygging av løsmasseskred av alle slag.
Stabilisering av kvikkleire
Et slikt område er Klett i Trondheim kommune der det i perioden 2015–2018 ble bygd nytt Klettkryss der E6 og E39 møtes. En blanding av kalk og sement ble presset ned i grunnen og blandet med kvikkleira. Til sammen ble det boret 44 000 hull, hver inntil 25 meter dype og 60 cm i diameter, slik at det til sammen ble 900 kilometer med borehull.
Geologen Halfdan Carstens hevder det er illusorisk å tro at man kan forhindre nye leirskred, følgelig mener han at en må slutte å bygge bolighus i områder med kvikkleire.
Kvikkleireskred i Norge
Ifølge kart fra Norges vassdrags- og energidirektorat (NVE) bor ca. 64 000 mennesker i kvikkleireområder i Norge, over 33 000 av disse i Trøndelag. Det har vært mange kvikkleireskred i Norge i historisk tid. Fra Trøndelag rapporteres om kvikkleireskred i Børsa i 1254, 1822 og 1823, og Buvika i 1702 og 1864. Et ras nedenfor Kristiansten festning i Trondheim i 1625 dannet Duedalen og krevde 20 menneskeliv. Minst tre mennesker omkom i et nytt ras omtrent samme sted i 1634. Tiller-raset 7. mars 1816 i Tiller sørvest for Trondheim tok med seg kirken i bygda, flere gårder med 500 daa jord, møller, sagbruk og bruer. 15 personer og et ukjent antall husdyr havnet i Nidelva og omkom.
Verdalsraset i 1893 var det største kvikkleireskredet i Norge i historisk tid. 55 millioner kubikkmeter raste ut og 116 mennesker omkom. Leirskredet i Gjerdrum i 1924 tok ett menneskeliv. I 1944 omkom fire mennesker i et kvikkleireskred i et tettbygd område på Lade i Trondheim. I Bekkelagsraset i 1953 omkom fem personer. Leirskredet i Sokkelvika i 1959 på vestsiden av Reisafjorden i Nord-Troms var et kvikkleireskred som startet på sjøbunnen og forplantet seg inn på land. Ni menneskeliv gikk tapt.
14. september 1962 raste to millioner kubikkmeter ut i et kvikkleireras i Skjelstadmark i Stjørdal. En toårig gutt omkom.
I Trøgstad i Østfold skjedde to ras i 1967 og 1974. Ved raset i 1967 raste én million kubikkmeter ut og fire mennesker mistet livet. I 1978 skjedde Rissaraset som var det største kvikkleireskredet som rammet Norge på 1900-tallet. 5–6 millioner kubikkmeter leire raste ut fra et område på 330 mål og etterlot en skredkant på 1,5 kilometer. Over 20 hus og gårdsbruk ble tatt av raset og én person omkom. Raset gikk ut i innsjøen Botn og skapte en flodbølge på tre meter. NVE satte etter dette raset i gang regional kartlegging av områder med potensiell fare for store kvikkleireskred. Med store skred mentes over ti dekar areal. Kartleggingen ble gjort ved grunnboringer i områder med terrenghøyde mer enn ti meter og helling større enn 1:15. Østlandet og Trøndelag ble kartlagt først, fra 2004 også Nordvestlandet og Nord-Norge og fra 2015 Sørlandet.
I Balsfjord omkom to mennesker i et leirskred i 1988. I 1996 mistet fire mennesker livet i et kvikkleireskred i Finneidfjord ved Ranfjorden i Nordland.
Fylkesvei 2146
Fylkesvei 2146 går mellom Hornmoen og Nøtåsbrua i Elverum kommune.
Kvikkleire
Kvikkleireskred i Norge
Den 10. november 2016 omkom tre skogsarbeidere i et kvikkleireskred i Sørum. To av de omkomne ble aldri funnet. Skredet skyldtes oppfylling av 80 000 kubikkmeter løsmasser i forbindelse med en bakkeplanering.
Leirskredet i Gjerdrum 30. desember 2020 var 300 meter bredt og 700 meter langt, og tok med seg 31 boenheter ved Ask i Gjerdrum. Ca. 15 mennesker ble reddet ut av skredgropa med helikopter. Ti mennesker omkom, ti ble skadet, og over tusen mennesker ble evakuert.
Fylkesvei 2146
Frem til 2019 hadde veien betegnelsen fylkesvei 552 (Hedmark).
Kvikkleire
Kvikkleireskred i Norge
Andre store kvikkleireras uten tap av menneskeliv skjedde ved Kattmarka i Namsos i 2009, ved Lyngseidet i Troms i 2010, på Byneset i Trondheim 1. januar 2012 og på Kråkneset i Alta 3. juni 2020.
I dokumentet Nasjonalt risikobilde 2013 beskriver Direktoratet for samfunnssikkerhet og beredskap kvikkleireskred i et byområde som én av 17 katastrofer som kan ramme Norge. Øvre Bakklandet i Trondheim brukes som eksempel på et slikt byområde. Også Bragernes i Drammen ligger på kvikkleire.
Kvikkleireskred i Sverige
Tuveraset inntraff klokken 16.09 den 30. november 1977 i Tuve på Hisingen i Göteborg. Det krevde ni dødsoffer og er dermed en av de verste naturkatastrofene i Sverige i moderne tid.
Inuksuk
En inuksuk (i flertall inuksuit) er et landemerke eller gravrøys i stein som er bygget av mennesker. Inuksuker ble vanligvis bygget av Inuitter, Inupiatter, Kalaalliter, Yupiker og andre folkeslag i den arktiske delen av Nord-Amerika. Disse er funnet fra Alaska til Grønland. Disse regionene nord for polarsirkelen er preget av tundra og har dermed områder med svært få landemerker.
Every Picture Tells a Story
Every Picture Tells a Story er et musikkalbum av Rod Stewart, utgitt i 1971.
På det som regnes som Stewarts beste album, mikser han egenproduserte låter med sine egne versjoner av andres material. Best huskes det nok for hans signatursang «Maggie May», skrevet av Stewart og Martin Quittenton.
Flere av medlemmene fra bandet han var vokalist i på denne tiden, Faces, deltar også på denne platen. Ron Wood er sågar kreditert som låtskriver sammen med Stewart på tittelsporet.
Every Picture Tells a Story ble i 2002 kåret til det 172. beste rockealbumet noensinne av Rolling Stone. Albumet klassifisert som en klassiker av musikkavisen Panorama.
Israels fotballforbund
Israel Football Association (IFA) (hebraisk: ההתאחדות לכדורגל בישראל, HaHitakhdut leKaduregel beYisrael) er særidrettsforbundet for fotball i Israel med tilholdssted i Ramat Gan. IFA er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt med britisk mandat i august 1928 og ble medlem av FIFA året etter.
Harding Street kraftverk
Harding Street kullkraftverk , tidligere kjent som Elmer W. Stout, er et olje- og kullkraftverk i delstaten Indiana i det nordlig-sentrale USA. Det ligger i bydelen Harding Station langt sør i storbyen Indianapolis, Marion County, og eies av Indianapolis Power & Light (IPALCO), som igjen er eid av energiselskapet AES.
Kraftverket har en opprinnelig produksjonskapasitet på 698 MW, som siden er utvidet til 1 170 – 1 196 MW total produksjonskapasitet. Det startet driften med oljefyring i 1941, og fikk deretter kokere for (sub)bitumenøst kull fra 1957. Det ble fornyet med nye brennere for fyringsolje i 1967 og 1973, og deretter utvidet med enheter for fyring med naturgass i hhv 1995 og 2002. Anlegget har hatt store utslipp av SO2, men visse rensetiltak og fornyelser har redusert dette noe.
Israels fotballforbund
Forbundet ble medlem av AFC i 1956, men ble på begynnelsen av 1970-tallet ekskludert på grunn av politisk press fra flere arabiske land som nektet å spille kamper mot Israel. Etter å ha vært uten et regionalt forbund i 20 år ble IFA tatt opp som medlem av UEFA i 1994, og landslagene spiller nå derfor i de europeiske kvalifiseringsgruppene mot VM, EM og OL.
IFA arrangerer blant annet Ligat ha'Al (landets øverste divisjon), og Gvia HaMedina (det nasjonale cupmesterskapet). Nåværende fotballpresident er Avi Luzon.
Graham Hancock
Graham Hancock (født 2. august 1950 i Edinburgh i Skottland) er en britisk forfatter og journalist som spesialiserer seg innenfor ukonvensjonelle teorier angående gamle sivilisasjoner.
Virke
Hancock beskriver seg selv som en «ukonvensjonell tenker som reiser kontroversielle spørsmål om menneskehetens fortid». Før 1990 jobbet han hovedsakelig med problemer innen økonomisk og sosial utvikling. Siden 1990 har hans arbeider hovedsakelig fokusert på spekulative forbindelser han har mellom ulike arkeologiske, historiske og tverrkulturelle fenomener.
Hans bøker inkluderer America Before, Magicians of the Gods, Lords of Poverty, The Sign and the Seal, Fingerprints of the Gods, Keeper of Genesis (utgitt i USA som Message of the Sphinx), The Mars Mystery, Heaven's Mirror (med sin kone Santha Faiia), Underworld: The Mysterious Origins of Civilization og Talisman: Sacred Cities, Secret Faith (med Robert Bauval). Han skrev og presenterte også dokumentarfilmene Underworld: Flooded Kingdoms of the Ice Age (2002) og Quest for the Lost Civilization (1998).
Boken Talisman: Sacred Cities, Secret Faith, fremmet det religionssosiologen David V. Barrett kalte «en versjon av den gamle jødiske-frimurerplottet som er så elsket av ultra-høyre-fløyens konspirasjonsteoretikere.» Den foreslår en forbindelse mellom søylene i Salomos tempel og tvillingtårnene, og mellom Davidsstjernen og Pentagon. En moderne gjennomgang av Talisman av David V. Barrett for The Independent pekte på mangel på originalitet såvel som grunnleggende faktiske feil, og konkluderte med at det var «en blanding av dårlig sammenhengende, halv argumenterte teorier». I en artikkel i The Telegraph fra 2008 om Talisman beskrev Damian Thompson Hancock og Bauval som «fantasister».
Hancocks Supernatural: Meetings With the Ancient Teachers of Mankind ble utgitt i Storbritannia i oktober 2005 og i USA i 2006. I den undersøker Hancock paleolittisk hulekunst i lys av David Lewis-Williams «nevropsykologiske modell» og utforsker dens forhold til utviklingen av det moderne menneskesinnet.
I 2015 ble hans Magicians of the Gods: The Forgotten Wisdom of Earth's Lost Civilization utgitt av St. Martin's Press.
Hans første roman, Entangled: The Eater of Souls, den første i en fantasy-serie, ble utgitt i Storbritannia i april 2010 og i USA i oktober 2010. Romanen bruker Hancocks tidligere forskningssubjekter. Han bemerket «Hva hadde jeg å tape, spurte jeg meg selv, siden kritikerne mine allerede beskrev faktabøkene mine som fiksjon?»
Orion-korrelasjonsteori
Et av de mange tilbakevendende temaene i flere av Hancocks verk har vært en utstilling om «Orion correlation theory» (eller OCT), støttet av den belgiske forfatteren Robert Bauval og deretter utdypet i samarbeidsarbeider med Hancock, som såvel som i deres egne publikasjoner. OCT antyder at det finnes en korrelasjon mellom plasseringen av de tre største pyramidene i Giza-pyramidekomplekset og Orions belte i konstellasjonen Orion, som var planlagt av de opprinnelige byggere av Giza-pyramidekomplekset.
TEDx-samtaler og andre opptredener
Hancock holdt et TEDx-foredrag med tittelen The War on Consciousness, der han beskrev sin bruk av ayahuasca, et amazonsk brygg som inneholder den hallusinogen forbindelsen DMT, og argumenterte for at voksne burde få lov til å bruke det til selvforbedring og åndelig vekst. Etter anbefaling fra TEDs Science Board ble foredraget fjernet fra TEDx' YouTube-kanal og flyttet til TEDs hovednettsted, der det «kan settes i rett sammenheng for å markere både [Hancocks] provoserende ideer og de faktiske problemene med [hans] argumenter».
Campina das Missões
Campina das Missões er en kommune i delstaten Rio Grande do Sul i sørregionen av Brasil.
American Pie 5: The Naked Mile
American Pie 5: The Naked Mile er en komedie-film fra 2006, utgitt direkte på DVD den 19. desember 2006. Etter den kommersielle suksessen med å ha gitt ut forgjengeren, American Pie: Band Camp, Direkte-på-DVD, bestemte Universal Studios Home Entertainment seg for å produsere enda en oppfølger til American Pie-serien. Denne filmen er den femte i serien.
Filmen omhandler temaer som er velkjente innen American Pie-serien: En tenårings ønske om å miste jomfrudommen før han går ut av skolen, som gjerne medfører en rekke pinlige situasjoner, heftig festing, venner eller bekjente som er legender hva angår festing eller sex, og ungdommelig humor. American Pie 5: The Naked Mile inneholder flere referanser til nakenhet og sex enn noen annen film hittil i serien, men til tross for at handlingen stort sett kretser rundt sex, alkohol og narkotikabruk har filmen også en historie som ender på en karakteristisk og god måte.
Handling
Erik Stifler er fetteren til Steve og Matt Stifler. Men han klarer ikke å leve opp til familie-navnet fordi han snart skal uteksamineres fra videregående som jomfru. Filmen begynner med at Erik later som han er syk, slik at han kan bli hjemme for å onanere. Men foreldrene og bestemoren hans kommer uventet inn døren og blir truffet av Eriks sæd, noe som får bestemoren hans til å dø av et hjerteinfarkt. Eriks kjæreste de siste to årene, Tracy, elsker ham - men er ikke klar for sex.
En dag inviterer hun Erik hjem til huset hennes, for å ha sex for aller første gang. Men de blir avbrutt når faren hennes dukker opp, og en naken Erik må stikke av. Eriks venner Cooze og Ryan planlegger å besøke Eriks fetter Dwight Stifler, som nå er student ved University of Michigan. Så snart Erik og vennene hans ankommer campus, blir de vitne til en konkurranse om å drikke mest mulig alkohol på kortest mulig tid, hvor Dwight blir kronet til vinner. Kort tid senere taper de en tøff fotball-kamp mot en gruppe som nesten utelukkende består av dverger.
Tune
1. januar 1911 var det tid for enda en fradeling. Denne gangen ble Rolvsøy kommune etablert som en selvstendig enhet med 2 381 innbyggere. Tune hadde nå 8 040 beboere.
1. januar 1992 ble Tune kommune med et innbyggertall på 18 288 og et areal på 139 km2 slått sammen med Sarpsborg, Skjeberg og Varteig til den nye Sarpsborg kommune, som per 2009 teller 51 723 innbyggere.
Kommunesenteret var Grålum.
Grensereguleringer
I tillegg til at tre kommuner gjennom tidene er skilt ut fra den opprinnelige Tune kommune, er kommunegrensene mot Sarpsborg regulert i fem omganger, hver gang i Sarpsborgs favør.
Den 1. januar 1884 ble en ubebodd del av Tune overført til Sarpsborg.
Den 1. januar 1912 ble en del av Tune med 696 innbyggere overført til Sarpsborg.
Den 1. juli 1925 ble en del av Tune med 1 008 innbyggere overført til Sarpsborg.
Den 1. juli 1957 ble en del av Tune med 66 innbyggere overført til Sarpsborg.
Nordhastedt
Nordhastedt er en kommune i kretsen Ditmarsken i Schleswig-Holstein, Tyskland. Nordhastedt hører under Heides omlands amt, og lå inntil 1. januar 2008 i Heidelands amt.
Agatha Christie: Murder on the Orient Express
Agatha Christie: Murder on the Orient Express er et pek-og-klikk eventyrspill for PC utviklet av AWE Productions og publisert av The Adventure Company i 2006.
Spilleren kan navigere og samhandle med spillets miljø, hovedsakelig vogner på Orient Express. Spilleren kan gå til et sted med et enkelt klikk, og løpe til et sted med et dobbelt-klikk. Det finnes et kart over toget i spillets grensesnitt øverst på skjermen, og når hver vogn har blitt låst opp, kan spilleren klikke på hvilken som helst del av kartet og umiddelbart bli transportert til dette stedet. Dette sparer spilleren fra å måtte gå gjennom hver eneste vogn på toget for å komme dit man ønsker.
Handling
Spilleren får rollen som Antoinette Marceau, en ansatt ved Compagnie Internationale des Wagons-Lits. Hun blir hjulpet gjennom hele etterforskningen av den berømte detektiv Hercule Poirot, samt hans venn Dr. Constantine. 10 av de tretten drap-siktede fra Agatha Christies roman ble inkludert i spillet. Disse mistenkte inkluderer grev og grevinne Andrenyi, oberst Arbuthnot, Mary Debenham, prinsesse Dragomiroff, Greta Ohlsson, Antonio Foscarelli, Cyrus Hardman, Caroline Hubbard, Hector McQueen, og forskjellige ansatte på Orient Express. Rett etter at toget reiser fra Istanbul, blir en passasje blokkert på grunn av et skred som forhindrer toget fra å reise videre.
Den plutselige bråstoppen fører til at Hercules Poirot faller ut av sengen og forstuer en ankel, noe som gjør ham sengeliggende. Kort tid etterpå blir en annen passasjer, Samuel Ratchett, funnet drept. Med tolv mulige mistenkte for drapet befinner seg på toget, og en etterforskning begynner. Marceau blir utfordret av Poirot til å finne løsningen for dødsfallet, og samle forskjellige ledetråder. Marceau deler tiden sin mellom å sørge for togets plikter (for eksempel å hjelpe til med motoren) intervjue passasjerer om drapet, og undersøke toget og området rundt etter mulige ledetråder.
The Burning Season
The Burning Season er den første EPen til det irske black metal bandet Primordial.
Tore Lie
Tore Lie (født 1964) er en norsk eiendomsutvikler og tidligere milliardær. Lie hadde flere gode år på begynnelsen av 2000-tallet, men mesteparten av hans formue gikk så tapt under finanskrisen.
Lie er bosatt i Stavanger, men kommer opprinnelig fra Bryne, et tettsted fire mil sør for Stavanger. Selskapet Otium Finans er et heleid datterselskap av Otium-konsernet i Stavanger.
Da Fred Anton Ingebrigtsen ble siktet for innsidehandel i Acta måtte storaksjonæren Tore Lie selge seg ned i det kriserammede selskapet. Men ifølge Dagens Næringsliv gikk Lie og de tre andre lokale investorene Ståle Kyllingstad, Arvid Høiland og Roar Høiland (de to sistnevnte er far og sønn) inn med 70 millioner kroner for å redde Ingebrigtsen fra konkurs.
Campinas do Sul
Campinas do Sul er en kommune i delstaten Rio Grande do Sul i sørregionen av Brasil.
Grunnkretser i Gjøvik kommune
Grunnkretser i Gjøvik kommune er delområder og grunnkretser som seksjonerer Gjøvik kommune, Innlandet, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Verdensmesterskapet i judo
Verdensmesterskapet i judo er det høyeste nivået i internasjonale judokonkurranser. Mesterskapet blir holdt hvert år, med unntak av OL-år, og er arrangert av International Judo Federation (IJF).
Sugar Creek gasskraftverk
Sugar Creek gasskraftverk er et gasskraftverk i delstaten Indiana i det nordlig-sentrale USA. Det har en installert produksjonskapasitet på 550 MW, fordelt på 1 blokk / turbin. Dette er delstatens syttende største termiske kraftverk målt etter installert produksjonseffekt.
Anlegget ble påbegynt omkring 2002 og stod ferdig i 2003. Brenselkilden er naturgass.
Bailly kraftverk
Bailly kraftverk er et kombinert gasskraftverk og kullkraftverk i Porter County, delstaten Indiana i det nordlig-sentrale USA. Det har en installert produksjonskapasitet på 616 MW, fordelt på 2 blokker / turbiner. Dette er delstatens trettende største termiske kraftverk målt etter installert produksjonseffekt.
Anlegget ble bygget ut i årene 1962–1968. Brenselkilden er (sub-)bitumenøst kull og naturgass.
Norderwöhrden
Norderwöhrden er en kommune i Ditmarsken i delstaten Schleswig-Holstein, Tyskland. Norderwöhrden hører under Heides omlands amt. 31. desember 2008 hadde Norderwöhrden 282 innbyggere. Foruten å være en typisk landbrukskommune, huser den også flere vindmølleparker.
Geografi
Kommunen ligger mellom Heide, Büsum og Wesselburen, og består av distriktene Edemannswurth, Edemannswisch, Nannemannshusen, Oeverwisch, Poppenhusen, Wennemannswisch og Wellinghusen. Kommunen lå i Wesselburens amt inntil 1. januar 2008, da den ble innlemmet i Heides omlands amt. Norderwöhrden var den eneste kommunen i Ditmarsken som ikke fulgte med resten av sitt gamle amt ved omorganiseringen av kretsens amter i 2008.
San Remo (Victoria)
San Remo er en by i det sørlige Victoria i Australia. San Remo ligger på fastlandet rett ovenfor øya Phillip Island 124 kilometer sørøst for delstatshovedstaden Melbourne.
Byen er forbundet med Newhaven på Phillip Island med en 640 meter lang betongbru.
Før den første europeiske bosetningen i området i 1835 var stedet brukt til selfangst. I 1888 ble den nye byen døpt San Remo etter den italienske feriebyen Sanremo.
Tidligere var fisking hovednæringsvei, men i det siste har turisme tatt mer og mer over.
Giffnock
Giffnock er et forstadsområde utenfor Glasgow i Skottland. Stedet ligger i East Renfrewshire, og er administrasjonssenter for denne regionen. Det er et nokså velstående område. Giffnock har Skottlands største jødiske samfunn.
St Ninian's High School er blant de beste skolene i Skottland ut fra resultatmålinger.
Et tidligere gruveområde har blitt gjort om til parkområdet Huntly Park.
Blant kjente personer fra Giffnock finner man Gordon Brown, Storbritannias statsminister mellom 2007 og 2010.
Fylkesvei 7488
Fylkesvei 7488 går mellom Støvset og Breivik i Bodø kommune.
Frem til 2019 hadde veien betegnelsen fylkesvei 554.
Eurovision Song Contest 1992
Eurovision Song Contest 1992 var den 37. utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen fant sted i Malmö isstadion i Malmö i Sverige lørdag 9. mai 1992. Arrangementet ble produsert av Sveriges Television etter at Carola hadde vunnet konkurransen året før med «Fångad av en stormvind». Programledere var Lydia Cappolicchio og Harald Treutiger. Dette var tredje gang svenskene var verter for konkurransen, etter å ha arrangert tidligere i 1975 og 1985.
Nederland var tilbake etter fraværet året før, og dermed steg deltakerantallet til 23 land, noe som var ny rekord. Dette var siste året der deltakerfeltet nærmest utelukkende besto av land fra Vesten. Jugoslavia var frem til da det eneste landet fra Østblokken som deltok, men balkanlandet hadde allerede begynt å oppløses, og i praksis stilte kun dagens Kosovo, Montenegro og Serbia dette året, under navnet FR Jugoslavia. Dette ble Jugoslavias siste deltakelse i konkurransen. Bare uker etter konkurransen ble landet, som del av flere FN-sanksjoner, utestengt fra konkurransen.
Irland innledet dette året sin ubestridte seiersrekke, da Linda Martin vant med Johnny Logans «Why Me?». Dette var Logans tredje seier i konkurransen. Irland skulle også vinne konkurransen de to påfølgende årene og deretter på nytt i 1996. Storbritannia kom på andreplass for trettende gang, mens Malta fikk sin beste plassering til da med en tredjeplass. Deretter fulgte Italia på fjerdeplass, mens Hellas tangerte sin bestenotering fra 1977 med en femteplass. Norge var representert av Merethe Trøan og sangen «Visjoner». Det norske bidraget ble nummer 18 av 23 med 23 poeng.
Bakgrunn
Etter å ha vunnet konkurransen året før med Carola og «Fångad av en stormvind», var det Sverige som var vertskap for konkurransen. Dette var tredje gang Sverige arrangerte finalen, de første var i Stockholm i 1975 og i Göteborg i 1985. SVT la denne gang konkurransen til Sveriges tredje største by, Malmö og ishockeyarenaen Malmö isstadion. Arenaen var bygget om for å huse showet og 3500 publikummere, som ifølge BBC-kommentator Terry Wogan, hadde betalt «hundre pund per sete».
Til å lede showet valgte den svenske kringkasteren journalistene Lydia Capolicchio og Harald Treutiger. Ingen land debuterte i konkurransen dette året, men Nederland kom tilbake etter fraværet året før. Malta fikk delta også dette året, og dermed stilte rekordmange 23 land til start. En loddtrekning høsten før avgjorde startrekkefølgen. Spania åpnet, mens Nederland avsluttet. Norge fikk startnummer 21.
Et Europa i endring
Konkurransen ble arrangert lørdag 9. mai, og finalen sammenfalt med den årlige Europadagen. Sammentreffet ble notert da Harald Treutiger ønsket seerne velkommen med følgende melding: «Europakartet forandrer seg raskt. Gamle land forsvinner, nye stater dannes. Og når øst ikke lenger er øst, og vest ikke lenger er vest, har Europa blitt større. Dette skal vi feire i dag, 9. mai – Europadagen.»
Sendingen
Finalen varte i like over tre timer og åpnet med en kortfilm med bilder fra vertsbyen Malmö. Deretter ble seerne tatt med inn i Malmö Isstadion der gymnastikktruppen Malmöflickorna utførte et dansenummer på scenen, anført av tonene til fjorårets vinnersang «Fångad av en stormvind». Scenen var bygget som et stort vikingskip med et stort dragehode i fremstavnen og store skjold langs skipssidene. Scenegulvet var prydet av den daværende og ikoniske eurovisjonslogoen. Til venstre på scenen var orkesteret som besto av 48 musikere under ledelse av kapellmester Anders Berglund.
Deretter dukket programlederne Lydia Capolicchio og Harald Treutiger opp på scenen og ønsket velkommen på engelsk og fransk. Deretter fulgte en lang svenskspråklig introduksjon før fjorårsvinner Carola kom på scenen. På svensk fortalte hun at hun ville hylle «Ham som har gitt meg alt» og fremførte deretter sin nyeste sang «All the Reasons to Live». Etter dette startet presentasjonen av de 23 deltakerbidragene. For første gang siden 1990 hadde konkurransen sin egen maskot, en tegnet Donald-liknende fugl som dukket opp mellom bidragene. Hvert deltakerland ble presentert med en postkort-film med bilder fra det respektive landet.
På forhånd var Storbritannia utpekt som favoritt med sangen «One Step Out of Time», fremført av den kjente britiske artisten Michael Ball. Han måtte imidlertid ta til takke med en andreplass – Storbritannias trettende. I stedet ble det nabolandet Irland som stakk av med seieren, da Linda Martin fikk 155 poeng med Johnny Logans «Why Me?». Med sine 41 år var – og er fortsatt per 2022 – Martin den eldste kvinnen som har vunnet konkurransen.
Dette var Irlands fjerde seier, og førsteplassen innledet en irsk seiersgang i konkurransen utover 1990-årene. To nye seire fulgte i 1993 og 1994, og ytterligere én i 1996. Sammen med seieren i 1970, og Johnny Logans seire i 1980 og 1987, er Irland det landet som har vunnet konkurransen flest ganger – med syv seire.
Vertslandet Sverige havnet i andre enden av tabellen, da Christer Björkman ble nest sist med «I morgon är en annan dag». Dette er fremdeles et av Sveriges verste resultater i konkurransen, men ti år senere kom Björkman sterkt tilbake i konkurransen – som produsent og ansvarlig for svenske Melodifestivalen. Malta fikk sin beste plassering til da med en tredjeplass. Med tre engelskspråklige sanger på topp, begynte misnøyen nok en gang å murre blant en del deltakerland som ønsket språkregelen fjernet. Blant landene som uttrykte misnøye, var de nordiske, som i mange år allerede hadde ment at de engelsktalende landene hadde en fordel i konkurransen. Språkregelen ble først fjernet i 1999, og siden da har deltakerne kunnet synge på det språket de selv ønsker.
Norges bidrag
Norge deltok i konkurransen for 32. gang, og det norske bidraget var «Visjoner» med Merethe Trøan. Sangen er komponert av Robert Morley, med tekst av Eva Jansen. «Visjoner» vant en overraskende seier i den norske finalen i Oslo Spektrum, etter at Tor Endresen og «Radio Luxembourg» hadde ledet avstemningen hele veien.I den internasjonale finalen var Norge det 21. bidraget på scenen, og Rolf Løvland dirigerte for Norge. På scenen stilte Merethe Trøan i en rød kjole med fem korister som avsluttet sangen side om side med Trøan. John Andreassen kommenterte sendingen for NRK Fjernsynet for siste gang. Andreassen kommenterte første gang i 1973 og hadde i årene før det vært sentral i produksjonen av en rekke norske Melodi Grand Prix-finaler. Leif Erik Forberg og Vidar Lønn-Arnesen kommenterte finalen på NRK P2.
Sverre Christophersen leste nok en gang de norske stemmene fra NRK Marienlyst i Oslo. I avstemningen fikk «Visjoner» 23 poeng og ble nummer 18 av 23. Dette var fjerde året på rad at Norge endte i langt nede på resultatlisten.
Avstemning
Hvert land hadde en jury med 16 medlemmer mellom 16 og 60 år som bedømte de andre landenes sanger. Jurymedlemmene var en blanding av folk med og uten tilknytning til musikkbransjen. Sangen som fikk flest jurystemmer, ble tildelt 12 poeng fra den nasjonale juryen. Andreplassen fikk 10, tredjeplassen 8, fjerdeplassen 7 og så videre ned til tiendeplassen som fikk 1 poeng. Altså ga hver jury 12, 10 og 8–1 poeng til sine ti favorittsanger. Det var ikke lov å stemme på bidraget fra sitt eget land. Hvert land hadde en representant som leste opp juryens poeng via telefon på direkten under avstemningen. Oppsynsmann for avstemningen var for 15. og siste gang Frank Naef fra EBU. Naef varslet også endringer i konkurransen i årene fremover – hovedsakelig på grunn av Sentral- og Øst-Europas inntog i EBU.
Avstemningen var lenge spennende, og både Irland, Storbritannia og Malta vekslet på å lede. Etter hvert dro Irland fra, og da nest siste jury ga Irland 10 poeng, var den irske seieren sikret.
Deltakere
Liste over deltakerne og det offisielle resultatet. Tabellen er rangert etter startrekkefølge, plasseringen og poengsummen finnes i kolonnene til høyre.
Poengtavle
Tavlen er ordnet etter stemmerekkefølgen i finalen.
12 poeng
Hvert land ga 12 poeng til sin favoritt. Under er en oversikt over alle 12-poengere som ble avgitt under avstemningen.
Dirigenter
Mens Anders Berglund var sjefdirigent, hadde de fleste landene med sin egen dirigent. Under er en liste over deltakerlandenes dirigenter, listet etter startrekkefølgen.
Poengopplesere
Hvert land hadde en talsperson som annonserte sitt lands poeng på engelsk eller fransk over telefon. Under er talspersonene i samme rekkefølge som under avstemningen.
Kommentatorer og sendinger
De fleste landene som overførte finalen, hadde kommentatorer som formidlet informasjon og hendelser direkte til seerne. Oversikt over kommentatorer under Eurovision Song Contest 1992:
Henry Clinton
Henry Clinton (født 16. april 1730, død 23. desember 1795) var en britisk general under den amerikanske uavhengighetskrigen. Han ble født i Newfoundland hvor hans far, George Clinton, tjenestegjorde som guvernør. Han vokste opp i New York City der hans far var kongelig guvernør fra 1741 til 1751. Da han ble gammel nok, tilbrakte han en tid i militsen i New York.
Campo Bom
Campo Bom er en kommune i delstaten Rio Grande do Sul i sørregionen av Brasil.
EMK (andre betydninger)
EMK kan sikte til:
Personer
Odderade
Odderade er en kommune i kretsen Ditmarsken i Schleswig-Holstein, Tyskland. Odderade hører under Midtre Ditmarskens amt, og lå inntil 25. mai 2008 i Meldorflands amt.
Vestmarka (Larvik)
Vestmarka er et friluftsområde nord-vest for Larvik. Her begynner de store skogsområdene eid av Treschow-Fritzøe. Området har flotte skogsbilveger som blir brukt av syklister og fotgjengere. På vinteren er det oppkjørte skiløyper i området. I vest er Vestmarka avgrensa av Farrisvannet og i øst av E18.
Populære utfartsmål i Vestmarka er Gopledal, Dammen, Fossane, Ono og Lauvesetra. Svært mange larviksfolk har gjennom årene fått sine første "villmarksopplevelser" gjennom overnattingsturer til speiderhytter på Fossane og Onoøya. Lauvbuvannet er et ørretvann ved turveien til Lauvesetra (bomvei).